Lucius Iulius Caesar (consul 64 a.C.n.)
Vide etiam paginam fere homonymam: Lucius Iulius Caesar (consul 90 a.C.n.). Lucius Iulius Caesar, filius L. Caesaris qui consul fuerat anno 90 a.C.n., fuit ipse consul rei publicae Romanae anno 64 a.C.n.; anno 52 Cai Caesaris in Gallia legatus meruit. Soror eius Iulia mater fuit Marci Antonii triumviri qui nihilominus eius proscriptionem ratam fecit. At Lucius Caesar mortem effugit dum in domum sororis sese recipit, quae iugulo militibus oblato ut ipsa ante fratrem necaretur postulabat : tum Marcus Antonius matri vitam avunculi indulsit.